cyanic-selkie/wikianc huggingface dataset:
Μάχη του Λενιάνο
Η ιταλική πολιτική του Φρειδερίκου Βαρβαρόσσα
Ενώ στη Γερμανία ο Φρειδερίκος ακολούθησε ρεαλιστική πολιτική η οποία βασιζόταν στην παραχώρηση αξιωμάτων στους τοπικούς εκκλησιαστικούς και κοσμικούς άρχοντες, στην Iταλία ακολούθησε ιδεαλιστική πολιτική που αποσκοπούσε στην ανάκτηση των αυτοκρατορικών δικαιωμάτων. Ο ίδιος, βασιζόμενος στο ρωμαϊκό δίκαιο και συγκεκριμένα στον Ιουστινιάνειο Κώδικα, παρουσίαζε τον εαυτό του ως διάδοχο όχι μόνο του Καρλομάγνου και του Όθωνος του Μεγάλου, αλλά και του Κωνσταντίνου και του Ιουστινιανού, επιθυμώντας την αποκατάσταση του ρωμαϊκού παρελθόντος που είχε χαθεί. Η προβολή του αυτοκρατορικού τίτλου του ως ανώτατη αρχή που εξασφάλιζε οικουμενική κυριαρχία, τον οδήγησε σε σύγκρουση με την Παποσύνη, τους Λομβαρδούς και τους Νορμανδούς. Η αντπαράθεση του με τον πάπα γίνεται καταφανής για πρώτη φορά κατά τη διάρκεια της τελετής της στέψης του στην Παβία απο τον πάπα Αδριανό Δ', το 1155, μετά την πρώτη εκστρατεία στην Ιταλία (1154-1155) Ο Αδριανός προσπάθησε να τον υποχρεώσει να παραδεχτεί ότι δεν οφείλει το στέμμα του απευθείας στο θεό αλλά στον πάπα που εκπροσωπεί την πνευματική εξουσία του θεού στη γη,.
Συνέπειες
Ο νικηφόρος στρατός της Ένωσης άρπαξε πλούσια λάφυρα. Κάποιες πηγές αναφέρουν οτι περιλάμβαναν αντικείμενα ανεκτίμητης αξίας όπως ο σταυρός, η ασπίδα, η λόγχη και το λάβαρο του αυτοκράτορα. Οι αιχμάλωτοι περιλάμβαναν προσωπικότητες όπως ο Φίλιππός της Αλσατίας, ο Γκόσγουιν ο 3ος του Χάινσμπεργκ και ο Μπέρτολντ ο 4ος του Andechs. Η τύχη του Φρειδερίκου αγνοείτο για μέρες ώσπου έφθασε πίσω στην Παβία. Η επονείδιστη ήττα των Γερμανών είχε ως αποτέλεσμα την εγκατάλειψη των μεγαλεπήβολων αξιώσεων που προέβαλλε ο Φρειδερίκος για τις κοινότητες της Βόρειας Ιταλίας και την αποκατάσταση των σχέσεων του με τον πάπα Αλέξανδρο τον Γ και τους Λομβαρδούς. Με την ειρήνη της Βενετίας που ακολούθησε ένα χρόνο αργότερα (1177), διασφαλίστηκε εξαετής ανακωχή με τη Λομβαρδική Ένωση. η οποία επικυρώθηκε με τη συνθήκη της Κωνσταντίας (1183).
Παραπομπές
Κατηγορία:Πόλεμοι της Αγίας Ρωμαϊκής Αυτοκρατορίας Κατηγορία:Συγκρούσεις του 12ου αιώνα Κατηγορία:Ιστορία της Λομβαρδίας
Ραδιενέργεια
σωματίδια β : δεν διαπερνούν πέτασμα από αλουμίνιο
Ηλιόλουστο Κιλκίς
Το Ηλιόλουστο είναι χωριό της Δημοτικής ενότητας Χέρσου του Δήμου Κιλκίς της Περιφερειακής ενότητας Κιλκίς με επίσημο πληθυσμό 460 κατοίκους (2001).
Σχεδόν όλοι οι παλαιότεροι κάτοικοι (Έλληνες και Βούλγαροι) εγκατέλειψαν το χωριό κατά τη διάρκεια των Ελληνοβουλγαρικών συγκρούσεων στις αρχές του 20ού αιώνα. Οι λιγοστοί κάτοικοι ενισχύθηκαν από Πόντιους πρόσφυγες και αρκετές Βλάχικες οικογένειες που εγκαταστάθηκαν στο Ηλιόλουστο τις δεκαετίες του '20 και του '30. Συνολικά 82 οικογένειες Ποντίων οι περισσότεροι το 1922.
Οι Πόντιοι κάτοικοι κατάγονται από το Φαχρέλ της επαρχίας Αρνταχάν της Ποντιακής Καυκασίας (σήμερα στην Τουρκία). Η απώτερη καταγωγή τους όμως είναι από το Τσατάχ της Αργυρούπολης Πόντου. Στο Φαχρέλ είχαν εγκατασταθεί μετά το Ρωσοτουρκικό πόλεμο (1877-1878), όταν η περιοχή του Αρνταχάν πέρασε σε Ρωσικό έλεγχο. Μετά τη Συνθήκη του Μπρεστ - Λιτόφσκ, η Σοβιετική Ένωση επέστρεψε τα εδάφη στην Τουρκία. Στα μέσα Ιουνίου του 1920 και ενώ ακόμα ο Τουκικός στρατός δεν είχε καταλάβει την περιοχή, ο ταγματάρχης του Ρωσικού στρατού, Ιωάννης Καλτσίδης περιόδευσε στην περιοχή του Αρνταχάν προκειμένου να διαπιστώσει τις συνθήκες διαβίωσης και να οργανώσει την ομαλή μετακίνησή τους στην Ελλάδα. Εν αναμονεί της έλευσης του Τουρκικού στρατού στις αρχές Οκτωβρίου του ίδιου έτους, και ενώ είχαν αρχίσει ήδη αντίποινα από Τούρκους άτακτους (ιδιαίτερα στα χωριά του Αρνταχάν που είχαν αντισταθεί σθεναρά σε παρόμοιες Τουρκικές επιθέσεις στο παρελθόν), ο Ιωάννης Καλτσίδης προσπάθησε να πείσει τους κατοίκους να αποχωρήσουν σύντομα. Οι Έλληνες των περισσοτέρων χωριών της περιοχής εγκατέλειψαν τις εστίες τους εκτός από τους κατοίκους των χωριών Φαχρέλ, Χανάκ, Τοροσκώφ και Πεπερέκ. Όταν οι Τούρκοι κατέλαβαν το Καρς, ο Καλτσίδης μετέβη εκ νέου στα χωριά και κατάφερε να πείσει τους Έλληνες να εγκαταλείψουν τις εστίες τους μέσω Βατούμ. Με κάρα, οι Φαχρελίτες ακολούθησαν το Έλληνα αξιωματικό της Ρωσίας έως το Μπορζόμι και στη συνέχεια, αφού πούλησαν τα κάρα μετέβησαν με τρένο στο Βατούμι. Από εκεί με πλοία κατέληξαν στην Καλαμαριά και μετά από μία απογοητευτική διερεύνηση στο Μακροχώρι Ημαθίας, κατέληξαν οι περισσότεροι στο Ηλιόλουστο, το 1922.
Εξωτερικοί σύνδεσμοι
Κατηγορία:Δήμος Κιλκίς Κατηγορία:Χωριά του νομού Κιλκίς
Κάρλος Μότα Πίντο
Ο Κάρλος Μότα Πίντο (Carlos Alberto da Mota Pinto, GCC, GCIP , ; Ο Pombal, 25 Ιουλίου 1936 – Κοΐμπρα, 7 Μαΐου 1985) ήταν Πορτογάλος καθηγητής και πολιτικός. Διετέλεσε πρωθυπουργός της Πορτογαλίας από τις 22 Νοεμβρίου 1978 ως την 1η Αυγούστου 1979.
Νωτιαίο γάγγλιο
Πηγές
Κατηγορία:Νευρικό σύστημα
From the Very Depths
Λίστα Τραγουδιών
4. Smoke (Lant, La Rage, Dante) - 5:01
10. Grinding Teeth (Lant, La Rage, Dante) - 4:11
Σάλιο
Σύσταση
Το σάλιο αποτελείται από 99,5% περίπου νερό και 0,5% από ανόργανα και οργανικά συστατικά. Το pH του κυμαίνεται 5,2 και 7,8 (μέση τιμή 6,7).
Σοφοκλής Σοφοκλέους
Βιογραφικά στοιχεία
Ο Σοφοκλής Σοφοκλέους γεννήθηκε στα Πάνω Λεύκαρα στις 7 Αυγούστου 1962. Σπούδασε νομική στο Αριστοτέλειο Πανεπιστήμιο Θεσσαλονίκης.
Συμπαθητικά γάγγλια
Πηγές
L. Gartner, J. Hiatt, Εγχειρίδιο Ιστολογίας, εκδόσεις ΠΑΡΙΣΙΑΝΟΥ, 2001, ISBN 960-394-058-5
Κατηγορία:Νευρικό σύστημα
Αριαράθης Α΄ της Καππαδοκίας
Ο Αριαράθης Α' ο Φιλάδελφος (κυβ. 331 π.Χ. – 322 π.Χ.) από τη Δυναστεία των Αριαραθιδών ήταν σατράπης της Καππαδοκίας, τότε κομμάτι της περσικής αυτοκρατορίας, ο οποίος αυτονομήθηκε κατά τη διάρκεια των εκστρατειών του Μεγάλου Αλεξάνδρου, διεκδικώντας τον τίτλο του βασιλέως. Ήταν γιος και διάδοχος του σατράπη Αριάμνη Α΄ και ιδρυτής της Δυναστείας των Αριαραθιδών. Οι αρχαιολόγοι πιστοποιούν πως έκοψε νομίσματα στη Σινώπη και στα Γαζίουρα.
Αθανάσιος Νάσιουτζικ
Παραπομπές
Κατηγορία:Πρόεδροι της Εταιρίας Ελλήνων Λογοτεχνών Κατηγορία:Έλληνες συγγραφείς Κατηγορία:Μέλη της ΕΠΟΝ
Άλγεβρα φον Νόιμαν
Ορισμοί
Οι δυο πρώτοι ορισμοί περιγράφουν μια άλγεβρα φον Νόιμαν συγκεκριμένα ως ένα σύνολο τελεστών που ενεργούν σε ένα συγκεκριμένο χώρο Χίλμπερτ. Ο έδειξε ότι οι άλγεβρες φον Νόιμαν μπορούν επίσης να οριστούν αφηρημένα ως C*-άλγεβρες που έχουν προδυϊκό χώρο (predual)· με άλλα λόγια η άλγεβρα φον Νόιμαν, που θεωρείται ως χώρος Μπάναχ (Banach space), είναι δευτερεύουσα ενός άλλου χώρου Μπάναχ που λέγεται προδυϊκός. Ο προδυϊκός μιας άλγεβρας φον Νόιμαν είναι στη πραγματικότητα o μοναδικός ισομορφισμός. Μερικοί συγγραφείς χρησιμοποιούν τον όρο άλγεβρα φον Νόιμαν για τις άλγεβρες που ενεργούν σε ένα χώρο Χίλμπερτ και W*-άλγεβρα για την αφηρημένη έννοια, έτσι μια άλγεβρα φον Νόιμαν είναι μια W*-άλγεβρα μαζί με ένα χώρο Χίλμπερτ και μια κατάλληλη πιστή μοναδιαία δράση στο χώρο Χίλμπερτ. Οι συγκεκριμένοι και αφηρημένοι ορισμοί στην άλγεβρα φον Νόιμαν είναι παρόμοιοι με τους συγκεκριμένους και αφηρημένους ορισμούς της C*-άλγεβρας, η οποία μπορεί να ορισθεί είτε ως κλειστή σε νόρμα *-άλγεβρες τελεστών σε χώρο Χίλμπερτ, ή σε Μπάναχ *-άλγεβρες τέτοιο ώστε ||αα*||=||α||||α*||.
Αντιμεταθετικές φον Νόιμαν άλγεβρες
Κύριο άρθρο: Αβελιανή φον Νόιμαν άλγεβρα
Βάρη, καταστάσεις, και ίχνη
Εάν μια άλγεβρα φον Νόιμαν δρα σε ένα χώρο Χίλμπερτ που περιέχει νόρμα 1 με διάνυσμα v, τότε το συναρτησοειδές α → (αv,v) είναι μια κανονική κατάσταση. Η κατασκευή αυτή μπορεί να αντιστραφεί για να δώσει μία δράση σε ένα χώρο Χίλμπερτ από μια κανονική κατάσταση: αυτή είναι η GNS κατασκευή για κανονική κατάσταση.
Ξάνθιππος ο Λακεδαιμόνιος
Ο Ξάνθιππος στην Καρχηδόνα
Η καρχηδονιακή ηγεσία, αφού απέρριψε τους όρους των Ρωμαίων, εκτίμησε πιο ψύχραιμα την κατάσταση και προέβη σε μέτρα για την αναδιοργάνωση του στρατού. Ένα από αυτά ήταν η προαγωγή του Ξάνθιππου σε στρατηγό, ο οποίος μόλις είχε φτάσει στην Καρχηδόνα επικεφαλής αρκετών Ελλήνων μισθοφόρων. Ο Αππιανός αναφέρει ότι η άφιξη του Ξάνθιππου ήταν αποτέλεσμα αίτησης της Καρχηδόνας προς την Σπάρτη για την αποστολή κάποιου στρατηγού, αλλά το πιθανότερο είναι ο Ξάνθιππος να είχε κάποια προϋπηρεσία στον καρχηδονιακό στρατό και να ήταν ήδη γνωστές οι ικανότητές του στους εργοδότες του.
Φύκη
Μικροφύκη και συμβίωση με σπόγγους
Οι μικροσκοπικοί αυτοί οργανισμοί βρίσκουν πολλές εφαρμογές στην βιοτεχνολογία. Τα προϊόντα τους χρησιμοποιούνται σε πολλούς τομείς της ανθρώπινης δραστηριότητας, με τους κλάδους της υγείας, της κοσμετολογίας και της διατροφής να βρίσκουν την μεγαλύτερη ζήτηση. Χρησιμοποιούνται, επίσης, στις υδατοκαλλιέργειες, ως τροφή για ζώα, ως λιπάσματα στην γεωργία, ως φυσικός έλεγχος στη ρύπανση του περιβάλλοντος και της ποιότητας των υδάτων. Τέλος, σημαντική είναι η εφαρμογή τους στην φαρμακολογία χάρη στις αντιϊικές, αντιμικροβιακές και αντικαρκινικές δράσεις τους. Οι μελλοντικές βλέψεις της βιοτεχνολογίας για τα μικροφύκη έχουν να κάνουν με την παραγωγή βιοκαύσιμου, αλλά για να επιτευχθεί αυτό θα πρέπει πρώτα να αντιμετωπισθούν κάποια βασικά εμπόδια όπως το κόστος και η ανάγκη για διαρκή έλεγχο των καλλιεργειών.
Πρωτεΐνες μικροφυκών στη διατροφή
Η βιομάζα των μικροφυκών αποτελεί μια νέα πηγή πρωτεϊνών με σημαντική θρεπτική αξία. Παρόλο το υψηλό κόστος της μαζικής παραγωγής των μικροφυκών που κάποτε αποτελούσε τροχοπέδη, πλέον το 75 % της συνολικής βιομάζας που παράγεται ετησίως χρησιμοποιείται για την κατασκευή συμπληρωμάτων διατροφής που προορίζονται για κατανάλωση από τον άνθρωπο. Αυτά τα πρωτεϊνικά προϊόντα έχουν θεραπευτική, αντικαρκινική και αντιοξειδωτική δράση. Η ποιότητα των πρωτεϊνών που παράγονται από τα μικροφύκη είναι γενικά ισοδύναμη με αυτή των συμβατικών πρωτεϊνών που προέρχονται από τα κοινά λαχανικά και σε κάποιες περιπτώσεις υψηλότερη. Εφόσον οι πρωτεΐνες συγκροτούνται από ένα σύνολο αμινοξέων, η διατροφική τους αξία εξαρτάται από την περιεκτικότητα, την αναλογία και τη διαθεσιμότητά τους σε αμινοξέα. Το πρότυπο των αμινοξέων των πρωτεϊνών που απομονώνονται από τα μικροφύκη είναι παρόμοιο στα διάφορα είδη. Για να είναι εφικτή η απομόνωση των επιθυμητών πρωτεϊνών οι επιστήμονες εφαρμόζουν μηχανικές και χημικές μεθόδους που αποσκοπούν στην καταστροφή του κυτταρικού τοιχώματος, την ολική λύση του κυττάρου και την απελευθέρωση του εσωτερικού κυτταρικού υλικού. Επιπλέον, μέσω υδρόλυσης γίνονται προσπάθειες για να βελτιωθεί η μυρωδιά ψαριού και το πράσινο χρώμα των πρωτεϊνών αυτών προκειμένου να αποτελούν ένα πιο ελκυστικό για την αγορά προϊόν. Κάποια είδη που παρουσιάζουν υψηλή περιεκτικότητα σε πρωτεΐνες είναι τα εξής: Arthrospira (Spirulina) platensis, Chlorella vulgaris, Porphyridium cruentum, Nannochloropsis oculata και Haematococcus pluvialis. Πρέπει να τονιστεί ότι τα μικροφύκη αυτά έχουν περάσει από ειδικά τοξικολογικά τεστ και έχει πιστοποιηθεί από τον FDA (food and drug administration) ότι είναι ασφαλή για κατανάλωση, εφόσον δεν προκαλούν ανεπιθύμητες παρενέργειες.
Πρωτεΐνες μικροφυκών σε ζωοτροφές για χοίρους
Όπως στην περίπτωση των μηρυκαστικών, δεν υπάρχει μεγάλος όγκος πειραματικών μελετών που να δείχνουν ευεργετικά αποτελέσματα από τη χρήση μικροφυκών ως τροφή για τους χοίρους. Δοκιμές όμως με Spirulina sp. σε ποσοστό ως και 2% στην τροφή χοίρων παρουσίασαν βελτιωμένη ή αμετάβλητη ανάπτυξη και πρόσληψη τροφής (Grinstead et al., 2000).
Αντιιική δράση και εμπορικές χρήσεις των θαλάσσιων μακροφυκών
Τα μακροφύκη παρουσιάζουν σημαντικό ερευνητικό ενδιαφέρον, λόγω των μοναδικών μεταβολικών τους μονοπατιών. Παράγουν τα προϊόντα που είναι εμπορικά χρήσιμα, όπως καροτενοειδή, πολυακόρεστα λιπαρά οξέα, πρωτεΐνες και πολυσακχαρίτες. Πολλές από αυτές τις ενώσεις έχουν αντιϊκές και αντιφλεγμονώδεις δραστηριότητες με πιθανή εφαρμογή στην ανάπτυξη φαρμάκων και θεραπειών κατά διαφόρων κοινών ιώσεων στον άνθρωπο. Η πρόοδος που επιτεύχθηκε, τις τελευταίες δεκαετίες, στη γενετική μηχανική των φυκών άνοιξε το δρόμο για την εφαρμογή βιολογικών διεργασιών που βασίζονται σε στελέχη φυκών με βελτιωμένα χαρακτηριστικά για παραγωγή εγγενών ή ανασυνδυασμένων προϊόντων. Στις ενώσεις με αντιϊκές ιδιότητες περιλαμβάνονται οι πολυφαινόλες, οι λεκτίνες και πολυσακχαρίτες.
Γκριφιθσίνη
Η γκριφιθσίνη (GRFT) είναι μια λεκτίνη που παράγεται από το θαλάσσιο ροδοφύκος Griffithsia sp., η οποία διαθέτει ισχυρή, ευρέως φάσματος αντιϊκή δράση με μηδενική τοξικότητα. Η αντιϊκή δραστικότητα της GRFT συνδέεται με το σχηματισμό ομοδιμερών συμπλόκων που εμφανίζουν τρεις περιοχές δέσμευσης υδατανθράκων ανά μονομερές. Οι περιοχές στοχεύουν συστοιχίες υψηλής περιεκτικότητας σε μαννόζη στην επιφάνεια παθογόνων ιών με φακέλους, όπως ο ιός της ανθρώπινης ανοσοανεπάρκειας (HIV) και οι κορωνοϊοί του σοβαρού οξέος αναπνευστικού συνδρόμου (SARS-CoV-1) και του αναπνευστικού συνδρόμου της Μέσης Ανατολής (MERS-CoV). Η GRFT έχει διερευνηθεί κυρίως ως αντιϊκός παράγοντας κατά του HIV-1. Είναι αξιοσημείωτο ότι τόσο η εγγενής όσο και η ανασυνδυασμένη GRFT (που παράγεται στην Escherichia coli) εμφάνισαν κυτταροπροστατευτική δράση έναντι του HIV-1 σε υπονανομοριακές συγκεντρώσεις.
Εξέγερση της Γκουάνγκτζου
Χρονολογική σειρά των γεγονότων
μικρογραφία|Το παλιό κτίριο της κυβέρνησης της επαρχίας της [[Τζόλαναμ-ντο|Jeolla του Νότου το 2009.]] Στις 17 Μαΐου του 1980, η επέκταση στην επαρχία Gwangju της κατάστασης πολιορκίας, που ήταν ήδη σε ισχύ στη Σεούλ, μεταφράζεται σε συλλήψεις πολιτικών στο προπύργιο αυτό της αντιπολίτευσης, και με κλείσιμο των πανεπιστημίων.
Φερνάντο Νάβας
Κορυφαία στιγμή της καριέρας του στην ΑΕΚ ήταν οι δυο αγώνες απέναντι στη Μπάγερ Λεβερκούζεν για το Κύπελλο ΟΥΕΦΑ το 2000 (Λεβερκούζεν-ΑΕΚ 4-4: 24’ και 42’ Κίρστεν, 48’ Κόβατς, 90’ Ράμελοφ, 5’ Λάκης, 46’ και 79’ Νάβας, 55’ πεν.Τσιάρτας και ΑΕΚ-Λεβερκούζεν 2-0: 16’ Νάβας, 49’ Τσιάρτας) στους οποίους αναδείχθηκε σε ηγέτη της ΑΕΚ σκοράροντας συνολικά 3 γκολ που έδωσαν και την πρόκριση.
Άλαν Στιούαρτ του Ντέγκχορν
Ο Άλαν Στιούαρτ του Ντέγκχορν (πέθανε στις 19 Ιουλίου 1333) Σκωτσέζος ευγενής ήταν γιος του Τζων Στιούαρτ του Μπονκίλ και της Μαργαρίτας του Μπονκίλ, πολέμησε στο πλευρό του Ροβέρτου Μπρους στον "Α΄ Πόλεμο της Σκωτσέζικης Ανεξαρτησίας". Ο Σερ Άλαν Στιούαρτ συνόδευσε τον Εδουάρδο Μπρους στην Ιρλανδία (1315) και τον βοήθησε στις προσπάθειες του να κερδίσει τον θρόνο του νησιού, συνελήφθη από τους Άγγλους (1316) αλλά σύντομα ελευθερώθηκε. Ο βασιλιάς για να ανταμείψει τον Σερ Άλαν Στιούαρτ του παραχώρησε τα εδάφη του Ντέγκχορν και του Άιρσιρ. Ο Σερ Άλαν Στιούαρτ έπεσε μαζί με τους αδελφούς του Σερ Ιάκωβο και Σερ Τζων Στιούαρτ στην μάχη του Χάλιντον Χιλ (1333)
Ικάλουιτ
Δημογραφικά στοιχεία
Το 74,9% του πληθυσμού ασκεί κάποια μορφή Χριστιανισμού (η Αγγλικανική είναι η πιο δημοφιλής στο 42,6%) και το 22,9% του πληθυσμού δεν έχει θρησκευτική ταυτότητα. Υπάρχουν κι άλλες θρησκείες που ασκούνται στην πόλη, αλλά όχι σε μεγάλο αριθμό.
Εκπαίδευση
Στο μετα-δευτεροβάθμιο επίπεδο υπάρχουν δύο, το Αρκτικό Κολέγιο Νούναβουτ και η Νομική Σχολή Ακίτσιρακ.
Χαμένος Παράδεισος
Βιβλίο III (Εθελούσια Θυσία του Υιού του Θεού και έλευση του Σατανά στον κόσμο)
Στο μεταξύ ο Σατανάς έχοντας κατεβεί στο εξώτερο μέρος του καινούργιου κόσμου, που η σφαίρα του κρεμόταν με χρυσή αλυσίδα από τους Ουρανούς, περιπλανιόταν στις ερημικές εκτάσεις, ανάμεσα στις καταιγίδες που προκαλούνταν από το Χάος. Ξάφνου βλέπει τη λαμπρή πύλη που οδηγεί από τον κόσμο αυτό στους Ουρανούς μέσω μιας μεγάλης σκάλας που η βάση της ήταν κάτω στη γη, στον Παράδεισο της Εδέμ. Από την πύλη αυτή ο Σατάν έχει διαμιάς τη θέα όλου του ωραίου αυτού κόσμου, των άστρων, των πλανητών και της γης, που βρίσκονται στις δικές τους ξεχωριστές σφαίρες, όλες στο εσωτερικό της τεράστιας σφαίρας του κόσμου. Το βλέμμα του ελκύει ο ήλιος και διευθύνεται προς αυτόν.
Βιβλίο IV (Άφιξη του Σατανά στην Εδέμ)
Ο Σατάν, βλέποντας την Εδέμ, διακατέχεται από αμφιβολία για την επιτυχία της επιχείρησης που ανέλαβε και φθονεί την ευτυχία των πρωτοπλάστων. Στρέφει το βλέμμα του στον ήλιο, που του θυμίζει τους Ουρανούς από όπου εξέπεσε. Αντιλαμβάνεται ότι συγχώρεση από τον Θεό δεν πρόκειται να υπάρξει και ως εκ τούτου, αποχαιρετώντας κάθε ελπίδα και φόβο, αποβάλλει κάθε καλό μέσα του, ενστερνιζόμενος εντελώς το κακό. Λόγω των διαλογισμών του αυτών η επίπλαστη όψη αγγέλου που είχε πάρει παραμορφωνόταν, αποκαλύπτοντας τον πραγματικό του εαυτό.
Φτάνει η νύχτα και ο Αδάμ και η Εύα επιστρέφουν στην κατοικία τους, μια ολάνθιστη φυλλωσιά, για να αναπαυθούν από τις εργασίες της ημέρας. Ο Γαβριήλ διατάζει δυο αγγέλους να πάνε στον τόπο διαμονής του Αδάμ και της Εύας, να δουν μήπως το κακό εκείνο πνεύμα βρισκόταν εκεί προξενώντας τους κάποιο κακό ενώ κοιμούνταν. Αυτοί βρίσκουν τον Σατανά να κάθεται οκλαδόν με μορφή βατράχου πλάι στο αυτί της Εύας και να τη βάζει σε πειρασμό μέσω ενός ονείρου. Με ένα άγγιγμα του δόρατος ο Σατάν παίρνει την πραγματική του μορφή. Τον συλλαμβάνουν και τον φέρνουν στον Γαβριήλ.
Βιβλίο V (Διήγηση της αποστασίας και της εξέγερσης των αγγέλων)
Κάποια ημέρα, πριν τη δημιουργία αυτού του κόσμου, όταν μόνο οι Ουρανοί και το Χάος υπήρχαν, ο Θεός κάλεσε όλους τους αγγέλους ενώπιον του Θρόνου του. Όλοι προσήλθαν, λαμπροί, στις ιεραρχίες τους και με τα λάβαρά τους. Ο Θεός τους παρουσίασε τότε στα δεξιά του τον Υιό Του και εικόνα Του, τον Μεσσία, αυτόν που είχε στους κόλπους του και ο οποίος τους ήταν άγνωστος έως τότε. Τους κάλεσε να τον προσκυνήσουν, ως αντιβασιλέα των Ουρανών. Εάν κάποιος παράκουε την εντολή του αυτή, θα παράκουε και Αυτόν τον ίδιο. Όλοι υπάκουσαν στα λόγια του Θεού την ημέρα εκείνοι και εόρτασαν το γεγονός με άσματα και χορούς.
Ο Θεός τότε έδειξε στον Υιό του χαμογελώντας τον Σατανά που προετοίμαζε μάταια εξέγερση εναντίον τους και του ανέθεσε το έργο να την καταστείλει. O Υιός, γαλήνιος και γνωρίζοντας το μίσος του Σατανά εναντίον του, αποδέχθηκε αυτό το έργο που θα τον δόξαζε. Στο μεταξύ ο Σατανάς κάλεσε τις λεγεώνες του (το ένα τρίτο όλων των αγγέλων) να μην δεχτούν υποταγή στον Υιό του Θεού για να μη χάσουν την ελευθερία τους και κατάφερε να τους πείσει. Στα λόγια του αντιτάχθηκε μόνο ο Αβδιήλ, ένα πιστό σεράφ. Ο Σατάν τον άφησε με περιφρόνηση να φύγει και ο Αβδιήλ φεύγοντας τον προειδοποίησε για την τιμωρία που τον περίμενε, αφού είχε επαναστατήσει κατά του Θεού. thumb|right|Η ρίψη των επαναστατών αγγέλων στην Κόλαση, Χαμένος Παράδεισος, βιβλίο VI, υδατογραφία του [[Ουίλιαμ Μπλέικ (William Blake)]]
Βιβλίο VI (Διήγηση της πτώσης των αποστατών αγγέλων)
Τότε ο Θεός στράφηκε προς τον Υιό Του, λέγοντάς του ότι η μάχη διαρκεί ήδη δύο ημέρες, αλλά η τρίτη ημέρα θα ανήκει σε Εκείνον, τον Χριστό. Η δόξα του τερματισμού αυτού του μεγάλου πολέμου είναι μόνο του Υιού Του, μόνο αυτός θα τον τελειώσει. Ο Χριστός του απάντησε: Πατέρα, όποιον μισείς Εσύ και εγώ τον μισώ. Μπορώ, ως Εικόνα Σου κατά πάντα, να γίνω τόσο τρομερός όσο κι εσύ, όπως είμαι τόσο μειλίχιος όσο κι εσύ. Με την ισχύ σου θα απαλλάξω γρήγορα τα Ουράνια από τούτους τους αντάρτες ρίχνοντάς τους κάτω στην απαίσια κατοικία τους. Έτσι είπε ο Υιός του Θεού και ανέβηκε στο ζωντανό άρμα του Θεού Πατρός που το κινούσουν τέσσερεις χερουβικές μορφές, λέγοντας στις λεγεώνες του να μην κινητοποιηθούν, γιατί αυτή ήταν η δική του μάχη.
Βιβλίο VII (Διήγηση της εξαημέρου δημιουργίας του κόσμου)
Και τότε είπε ο Θεός: ας ποιήσουμε τον άνθρωπο κατ’ εικόνα μας και καθ’ ομοίωσή μας, και ας εξουσιάζουν αυτοί στα ψάρια και τα πετεινά της θάλασσας και τα κτήνη και σε όλη τη γη και στα ερπετά που έρπουν στη γη. Έτσι είπε, και έπλασε εσένα, Αδάμ, εσένα, ω άνθρωπε, άρρενα και το ταίρι σου θήλυ και σας ευλόγησε λέγοντας να αυξάνεστε και να πληθύνεστε και να γεμίσετε και να εξουσιάσετε τη γη και όσα αυτή περιέχει. Και σε έφερε στον άλσος της τρυφής, τον κήπο αυτό, φυτεμένο με τα δέντρα του Θεού, που οι καρποί τους όλοι είναι ελεύθεροι για βρώση εκτός από τον καρπό του δέντρου που δίνει τη γνώση του καλού και του κακού. Την ημέρα που θα φας από αυτόν θα πεθάνεις. Φυλάξου λοιπόν μήπως σε αιφνιδιάσει η Αμαρτία και ο ακόλουθός της, ο Θάνατος.
Βιβλίο VIII (Διήγηση της δημιουργίας του Αδάμ και της Εύας)
Ο Αδάμ ρώτησε τότε τον Ραφαήλ γιατί τα ουράνια σώματα διανύουν καθημερινά τεράστιες αποστάσεις γύρω από τη μικρή και ακίνητη γη, σαν να την υπηρετούν, ενώ θα μπορούσε να κινείται αυτή. Ο Ραφαήλ απάντησε ότι ο ήλιος και η σελήνη δεν υπάρχουν για να υπηρετούν τη γη, αλλά, τον κάτοικο της γης, τον άνθρωπο. Αλλά τι αλλάζει κι αν ο ήλιος είναι το κέντρο του κόσμου και η γη κινείται γύρω του; Ή αν η σελήνη κατοικείται; Ή κι αν υπάρχουν κι άλλοι ήλιοι και σελήνες να φωτίζουν ίσως άλλα πλάσματα; Ας χαίρεσαι, του είπε, τον Παράδεισο, που σου έδωσε ο Θεός και την ωραία σου Εύα. Να είσαι ταπεινά σοφός και να σκέφτεσαι μονάχα ό,τι αφορά εσένα και το είναι σου. Μη σκέφτεσαι για τα μυστικά του ουρανού του Θεού, αλλά Αυτόν να υπηρετείς και να φοβάσαι!
Βιβλίο XI (Κάθοδος των Χερουβίμ και αφήγηση των μελλόντων μέχρι τον Κατακλυσμό)
Ο Μιχαήλ με τη συνοδεία των Χερουβίμ κατήλθε στην Εδέμ. Ήταν πρωί και ο Αδάμ έλεγε στην Εύα πως είχε διακρίνει κάποια προειδοποιητικά δυσοίωνα σημεία σε ουρανό και γη: έναν αετό να κυνηγά δυο μικρότερα πουλιά κι ένα λιοντάρι να καταδιώκει ένα ελάφι και μια ελαφίνα. Τότε είδαν τους αγγέλους να κατεβαίνουν ολόλαμπροι πάνω σε έναν κοντινό λόφο. Ο Μιχαήλ, σαν άνθρωπος, φορώντας πανοπλία και στρατιωτικό μανδύα και έχοντας στο πλάι του κρεμασμένη τη ρομφαία, προχώρησε μεγαλοπρεπής προς το μέρος τους. Ο Αδάμ κίνησε να τον προϋπαντήσει και ο αρχάγγελος του ανήγγειλε ότι έπρεπε τώρα να εγκαταλείψουν τον Παράδεισο. Ο Αδάμ έμεινε εμβρόντητος και η Εύα, που άκουγε αθώρητη ως τότε, άρχισε να θρηνεί που θα έπρεπε να αφήσει τον τόπο όπου αυτή και ο Αδάμ έζησαν ευτυχισμένοι.
Βιβλίο XII (Αφήγηση των μελλόντων ως τη Δευτέρα Παρουσία και έξωση από τον Παράδεισο)
Συνεχίζοντας ο Μιχαήλ αναφέρεται στη διαμονή των Εβραίων στην έρημο κάτω από το όρος Σινά, στην παράδοση των Δέκα Εντολών στον Μωυσή από τον Θεό, στην κατασκευή της Κιβωτού της Διαθήκης και τέλος στην άφιξή των Εβραίων στη Γη της Επαγγελίας. Αναφέρεται έπειτα εν συντομία στον Ιησού του Ναυή και την κατάκτηση της γης Χαναάν από τους Εβραίους. Έπειτα, λέει στον Αδάμ για τους Κριτές και τον βασιλιά Δαβίδ, από τον οποίον θα προέλθει ο βασιλεύς των βασιλέων, ο προρρηθείς στον ίδιο τον Αδάμ και στον Αβραάμ, που δεν θα υπάρχει τέλος στη βασιλεία του. Αναφέρεται επίσης στον ναό του Σολομώντα και στη βαβυλώνια αιχμαλωσία, καθώς και στην επιστροφή των Εβραίων και την κατασκευή του δεύτερου ναού.
Πράξη Ομοιομορφίας (1558)
Ο Νόμος ήταν μέρος του Ελισαβετιανού Θρησκευτικού Διακανονισμού στην Αγγλία που ιδρύθηκε από την Ελισάβετ Α', η οποία ήθελε να ενοποιήσει την Εκκλησία. Άλλες πράξεις που αφορούσαν αυτόν τον διακανονισμό ήταν η Πράξη της Υπεροχής του 1558 και των Τριάντα Εννέα Άρθρων (Thirty-nine Articles) του 1563. Η Ελισάβετ προσπαθούσε να επιτύχει μια διευθέτηση μετά από τριάντα χρόνια αναταραχής κατά τη διάρκεια των βασιλειών των Ερρίκου Η', Εδουάρδου ΣΤ' και Μαρίας Α', κατά τη διάρκεια των οποίων η Αγγλία μεταπήδησε από τον Καθολικισμό στον Προτεσταντισμό και πίσω στον Καθολικισμό. Το αποτέλεσμα του Ελισαβετιανού Διακανονισμού ήταν μια ενίοτε τεταμένη και συχνά εύθραυστη ένωση στοιχείων της Υψηλής Εκκλησίας και της Χαμηλής Εκκλησίας εντός της Εκκλησίας της Αγγλίας και του Αγγλικανισμού παγκοσμίως.
Κοπιαπίτης
Η υποκατάσταση του σιδήρου από άλλα μέταλλα δημιουργεί τις εξής παραλλαγές του ορυκτού:
Βιβλιογραφία
Κοπιαπιτης Κατηγορία:Ορυκτά του σιδήρου Κατηγορία:Ένυδρα άλατα
Κωνσταντίνος ΙΑ΄ Παλαιολόγος
Βιογραφία
Συχνά αναφέρεται ως πορφυρογέννητος· ελάχιστα είναι γνωστά για την παιδική του ηλικία. Πέρασε το μεγαλύτερο μέρος της νεότητάς του στην Κωνσταντινούπολη υπό την επίβλεψη των γονιών του. Επίσης για τη φυσική του εμφάνιση δεν είναι τίποτα γνωστό. Σε νεαρή ηλικία εκπαιδεύτηκε στο κυνήγι, την ιππασία και την πολεμική τέχνη. Τον Νοέμβριο του 1423 ο αδελφός του Ιωάννης Η´ ταξίδεψε στη Βενετία και την Ουγγαρία για αναζήτηση βοήθειας και όρισε τον Κωνσταντίνο ως αντιβασιλέα στην Κωνσταντινούπολη· έτσι ο Κωνσταντίνος είχε την πρώτη του επαφή με θέση εξουσίας. Του δόθηκε επίσης ο τίτλος του δεσπότη και του παραχωρήθηκε μία περιοχή που εκτεινόταν κατά μήκος των δυτικών ακτών της Μαύρης Θάλασσας (Εύξεινος Πόντος), από την πόλη Μεσημβρία στον βορρά μέχρι τον Δέρκο στο νότο.
Δεσπότης του Μυστρά
Ο Κωνσταντίνος διακρίθηκε για την αποφασιστικότητα και τις διοικητικές του ικανότητες. Τον Μάρτιο του 1432 συμφώνησε με τον νεότερο αδελφό του Θωμά Παλαιολόγο (επίσης δεσπότη από το 1430) να ανταλλάξουν τις περιοχές τους και ο Κωνσταντίνος εγκαταστάθηκε στα Καλάβρυτα, πρώην έδρα του Θωμά. Για να αντισταθμίσει τη βενετική επιρροή προσέγγισε την κοινότητα της Ραγούζα, που και αυτή ενδιαφερόταν να αποκτήσει εμπορικά προνόμια, αλλά τελικά δεν συμφώνησαν. Το 1436 ο Κωνσταντίνος με τον αδελφό του Θεόδωρο Β´ πήγαν στην Κωνσταντινούπολη για να συζητήσουν με τον μεγαλύτερο αδελφό τους Ιωάννη Η´ για το ποιος θα τον αντικαταστήσει όσο θα λείπει στη Σύνοδο της Φλωρεντίας για την ένωση των εκκλησιών. Τελικά επιλέχθηκε να διοριστεί ως συναυτοκράτορας ο Κωνσταντίνος, επειδή αν και νεότερος του Θεοδώρου ήδη θεωρούνταν πιο άξιος ως διάδοχος του θρόνου. Ο Κωνσταντίνος μετέβη στην πρωτεύουσα, επιβιβαζόμενος στην Κάρυστο της Ευβοίας σε ένα από τα πλοία, που έστειλε ο Πάπας Ευγένιος Δ΄ από την Κρήτη με προορισμό την Κωνσταντινούπολη. Οι ευθύνες του Κωνσταντίνου ως αντιβασιλέα έληξαν την 1η Φεβρουαρίου του 1440, όταν επέστρεψε ο αδελφός του από την Ιταλία. Καθυστέρησε όμως να επιστρέψει στο Μυστρά, επειδή σκεπτόταν να ξαναπαντρευτεί. Τελικά μετά από μεσολάβηση του πιστού συνεργάτη του Γεώργιου Σφραντζή νυμφεύθηκε την Αικατερίνη Γατελούζου στις 27 Ιουλίου 1441 στη Μυτιλήνη και γύρισε στο Μυστρά τον Σεπτέμβριο του ίδιου έτους. Τον Ιούλιο του 1442 αναχώρησε εκ νέου εσπευσμένα από το Μυστρά, για να βοηθήσει τον αδελφό του στην Κωνσταντινούπολη, που την πολιορκούσαν προδοτικά ο αδελφός του Δημήτριος Παλαιολόγος με τους Οθωμανούς. Περνώντας από τη Λέσβο για να πάρει τη γυναίκα του, εγκλωβίστηκε από τον οθωμανικό στόλο στη Λήμνο. Πολιορκήθηκε για 27 μέρες στο Παλαιόκαστρο (Μύρινα) όπου από την ταραχή της πέθανε η έγκυος Αικατερίνη. Αν και οι Βενετοί έστειλαν στόλο για να τον πάρουν, τελικά κατόρθωσε να σπάσει την πολιορκία και να φτάσει στην Κωνσταντινούπολη το Νοέμβριο του ίδιου έτους. Τον Ιούνιο του 1443 ο αδελφός του Θεόδωρος από τον Μυστρά τού πρότεινε να του δώσει το δεσποτάτο και να πάρει τη Σηλυβρία. Τελικά τον Οκτώβριο του 1443 ο Κωνσταντίνος ανέλαβε δεσπότης του Μυστρά, που τότε ήταν το κέντρο της τέχνης και του πολιτισμού, που ανταγωνιζόταν την Κωνσταντινούπολη.
Θρύλοι για το ξίφος του
Τον 19ο αιώνα ένας Ιταλός πρέσβης στην Κωνσταντινούπολη συγκέντρωσε μια ιδιωτική συλλογή όπλων και πανοπλιών, που την εξέθεσε αργότερα στο Τορίνο. Ανάμεσα στα αντικείμενα ήταν και ένα ξίφος σκαλισμένο με Χριστιανικές φιγούρες και με ελληνιστί αφιέρωση σε έναν Αυτοκράτορα ονόματι Κωνσταντίνο. Το 1857 ο Γάλλος Βικτόρ Λανγκλουά το εξέτασε και αποφάνθηκε, πως ήταν το ξίφος του Κωνσταντίνου, προερχόμενο από τον τάφο του Μωάμεθ Β´.
Ο Κωνσταντίνος ΙΑ΄ Παλαιολόγος στην ελληνική λογοτεχνία
Ο Κωνσταντίνος Παλαιολόγος, πεντάπρακτη τραγωδία του Ιωάννη Ζαμπέλιου, είναι το μοναδικό έργο που διασώζεται και γράφτηκε το πρώτο τρίτο του 19ου αιώνα. Η υπόθεση αφορά τις τελευταίες ώρες του τελευταίου Ρωμαίου αυτοκράτορα. Αν και χαρακτηρίζεται από τον συγγραφέα του έργο εθνικής υποθέσεως, δεν θεωρεί τον Κωνσταντίνο Έλληνα Αυτοκράτορα, αλλά απόγονο των Αυγούστων. Ο Ζαμπέλιος θέλει να εξάρει τα στοιχεία του ηρωισμού και της τραγικότητας στην προσωπικότητα του Παλαιολόγου,, αποσιωπώντας τον φιλενωτισμό του και προβάλλοντας 15 φορές στο έργο του την αφοσίωση του Αυτοκράτορα στην Ορθόδοξη πίστη. Η προσωπικότητα του Κωνσταντίνου σε αυτό το έργο είναι πιο πολύ στρατευμένη στην πατριωτική ιδέα και ελάχιστα αντανακλά την ιστορική προσωπικότητα του Κωνσταντίνου. Το πατριωτικό θέμα του έργου και η μεγάλη θεατρική του επιτυχία, αποτελούν το κίνητρο για τη συγγραφή ενός ακόμα Κωνσταντίνου Παλαιολόγου ο οποίος εκδίδεται το 1847. Είναι έργο του Κωνσταντίνου Τιμολέοντος Βούλγαρη. Εδώ ο πρωταγωνιστής είναι ένας Χριστιανός Αυτοκράτορας, που υποστηρίζει την πίστη του. Η μορφή του τελευταίου Ρωμαίου Αυτοκράτορα εμφανίζεται σε διάφορα ποιήματα του Γεωργίου Βιζυηνού, όπως το Ο τελευταίος Παλαιολόγος (1883) και το Προς τον βασιλέα των Ελλήνων, που απευθύνεται προς τον Βασιλιά Γεώργιο Α´. Σε αυτό ο Παλαιολόγος έχει ξυπνήσει, ενοχλημένος από την Βουλγαρική απειλή και περιμένει τον Γεώργιο Α΄ να του παραδώσει την ρομφαία του. Ένα ακόμη έργο αφιερωμένο στην προσωπικότητα τού τελευταίου Βυζαντινού Αυτοκράτορα είναι το μυθιστόρημα του Κώστα Κυριαζή υπό τον τίτλο Κωνσταντίνος Παλαιολόγος (2 τόμοι, έτος 1952).
Εθνική Οδός 6 (Ελλάδα)
Τρίκαλα - Καλαμπάκα
Μετά την εθνική οδό Λάρισας Τρικάλων ξεκινάει η βόρεια παράκαμψη Τρικάλων που παρακάμπτει τα Τρίκαλα. Η παράκαμψη έχει 1+1 λωρίδες και ξεκίνησε να κατασκευάζεται το δεύτερο εξάμηνο του 1961 και ολοκληρώθηκε το 1963. Ένα τμήμα της παράκαμψης, από τον κόμβο Κονδύλη-κολυμβητηρίου μέχρι τον κόμβο οδού Μακεδονίας αναβαθμίστηκε το 2006 με μετατροπή σε οδό 2+2 λωρίδων και τοποθέτηση φωτεινών σηματοδοτών στον κόμβο οδού Μακεδονίας. Από τα Τρίκαλα μέχρι την Καλαμπάκα ο δρόμος συνεχίζει να είναι αρκετά καλός με 4 λωρίδες (2 ανά κατεύθυνση και με διαχωριστικό στηθαίο), με όριο ταχύτητας 70 km/h και με μία από τις μεγαλύτερες ευθείες στην Ελλάδα, 18 χιλιομέτρων. Η βελτίωση του συγκεκριμένου τμήματος ξεκίνησε την δεκαετία του 1980, ενώ ένα μεγάλο μέρος του ολοκληρώθηκε το 1994. Το τελευταίο τμήμα ολοκληρώθηκε το 2013 και είχε προϋπολογισμό 1,9 εκατ. ευρώ. . Το μεγαλύτερο πρόβλημα με τον συγκεκριμένο άξονα είναι η εμπλοκή με τον ΟΣΕ καθώς υπάρχει μια ισόπεδη διάβαση για την οποία δεν έχει ολοκληρωθεί η βελτίωση της καθιστώντας δύσκολη την κυκλοφορία των οχημάτων. Πέρα από τα τεχνικά χαρακτηριστικά του δρόμου, η συγκεκριμένη διαδρομή είναι πασίγνωστη καθώς μέσω αυτού του δρόμου συνδέονται τα Μετέωρα με την υπόλοιπη Ελλάδα. Το τμήμα αυτό μελλοντικά θα παρακάμπτεται από την Οδό Κεντρικής Ελλάδας.
Καλαμπάκα - Ιωάννινα (Κατάρα)
Το τμήμα από την Καλαμπάκα μέχρι τα Ιωάννινα είναι το πιο γνωστό καθώς περνάει μέσα από το ορεινό πέρασμα της Κατάρας. Πρόκειται για μια διαδρομή 18 χιλιομέτρων με στενό δρόμο, ανηφόρες και στροφές και όταν χιονίζει και φυσάνε πολύ δυνατοί άνεμοι καθιστώντας την ένα από τα πιο δύσκολα τμήματα το ελληνικού δικτύου για πάνω από 40 χρόνια (μέχρι την ολοκλήρωση της Εγνατία Οδού το 2009). Με υψόμετρο που φτάνει στον αυχένα τα 1690 μ. είναι ένας από τους δρόμους σε μεγαλύτερο υψόμετρο στην Ελλάδα. Θρύλοι και παραδόσεις θέλουν το πέρασμα να πήρε το όνομα του από ένα δεσπότη των Ιωαννίνων που θέλησε να την διασχίσει το 1800 με προορισμό τα Τρίκαλα. Στη διαδρομή δεν άντεξε και όταν έφτασε σε κάποιο ξέφωτο, που σήμερα είναι γνωστό ως «κάμπος του δεσπότη», λίγο πριν ξεψυχήσει, καταράστηκε το μέρος. Το τμήμα αυτό μελλοντικά θα παρακάμπτεται από την Εγνατία Οδό και την Οδό Κεντρικής Ελλάδας.
Αιμομιξία
Η αιμομιξία ήταν συνηθισμένο φαινόμενο καθ' όλη τη διάρκεια της ιστορίας κυρίως σε βασιλικές οικογένειες και δυναστείες, οι οποίοι ήθελαν να εξασφαλίσουν την καθαρότητα και γνησιότητα της αριστοκρατικής τους καταγωγής, καθώς και για πολιτικούς και οικονομικούς λόγους.
Αίγυπτος και Μεσοποταμία
Η αιμομιξία στην Αρχαία Αίγυπτο επιτρεπόταν μεταξύ των οικογενειών φαραώ, καθώς θεωρείτο ότι γινόταν καθ' ομοίωσιν του γάμου των αδερφών Όσιρι και Ίσιδας της αιγυπτιακής μυθολογίας.
Ψυχανάλυση
Οικογενειακά συμπλέγματα που κάνουν αναφορά σε αιμομικτικά συναισθήματα είναι το σύμπλεγμα του Οιδίποδα και το σύμπλεγμα της Ηλέκτρας, όπως αυτά διατυπώθηκαν από τον Σίγκμουντ Φρόιντ. Και τα δυο έχουν λάβει την ονομασία τους από τους αντίστοιχους μύθους της ελληνικής μυθολογίας: το πρώτο αναφέρεται στην τάση του αγοριού της προσκόλλησης προς τη μητέρα του, της λατρείας προς το πρόσωπό της και το φθόνο για τον πατέρα, ενώ το δεύτερο αντίστοιχα στο "μίσος" της κόρης για τη μητέρα και την προσκόλληση στο πρόσωπο του πατέρα.
Βέλγικος ποιμενικός
Αναγκαίες γνώσεις πριν την απόκτησή του
Αυτός ο σκύλος είναι πιστός, αγαπάει πολύ τους ανθρώπους και χρειάζεται ιδιαίτερη προσοχή. Πρέπει να του επιβληθούν κάποιοι κανόνες από την αρχή, διότι αν καταλάβει πως δεν υπάρχει αφεντικό δεν θα έχει κανένα μέτρο. Είναι πολύ έξυπνος, μαθαίνει γρήγορα και μπορεί να καταλάβει πολλά αν του δοθεί η απαραίτητη σημασία. Επίσης, είναι πολύ προστατευτικός με το αφεντικό του και είναι επιφυλακτικός με τα άλλα ζώα. 220px|thumb|left|Malinois Είναι φύλακας χώρου και πολύ καλός σωματοφύλακας, γι' αυτό και είναι τόσο ευκίνητος. Πολλοί, ωστόσο, το χρησιμοποιούν για συντροφιά και όχι για φύλαξη κάποιου χώρου, αλλά ακόμα και στον τομέα αυτό, ο συγκεκριμένος σκύλος θα μπορέσει να ανταποκριθεί. Θα αγαπήσει πολύ τα αφεντικά του και θα φυλάει και τον χώρο ταυτόχρονα. Τέλος, επειδή μαδάει πολύ, χρειάζεται τακτικό βούρτσισμα.
Εξωτερικοί σύνδεσμοι
Κατηγορία:Φυλές σκύλων Κατηγορία:Φυλές σκύλων της Διεθνούς Κυνολογικής Ομοσπονδίας
Χέρμπερτ Κίτσενερ, 1ος κόμης Κίτσενερ
Πρώτα χρόνια
thumb|left|200px|Ο Κίτσενερ στην αγκαλιά της μητέρας του με το μεγαλύτερο αδελφό του Xένρυ και την αδελφή του Φράνσις Ο Κίτσενερ γεννήθηκε στο Μπάλλυλονγκφορντ, ένα χωριό κοντά στην πόλη Λιστάουελ της κομητεία Κέρρυ της Ιρλανδίας, και ήταν γιος του αντισυνταγματάρχη Χένρυ Οράτιου Κίτσενερ (1805–1894) και της Φράνσις Ανν Σεβαλλιέ - Κόουλ (πέθανε το 1864· κόρη του αιδεσιμότατου Τζων Σεβαλιέ και της τρίτης συζύγου του, Ελίζαμπεθ, το γένος Κόουλ). Η οικογένεια είχε συνολικά πέντε παιδιά (τέσσερις γιους, τους Xένρυ, Χέρμπερτ, Άρθουρ και Ουώλτερ, και μία κόρη, τη Φράνσις, μεγαλύτερη του Χέρμπερτ). Ο πατέρας του είχε μόλις αγοράσει γη στην Ιρλανδία, συμμετέχοντας σε ένα πρόγραμμα ενθάρρυνσης αγοράς γης μετά από την πρόσφατη Πείνα της Πατάτας. Τη χρονιά που πέθανε η μητέρα του λόγω φυματίωσης, είχαν μετακομίσει στην Ελβετία, σε μία προσπάθεια να βελτιωθεί η κατάστασή της· ο νεαρός Κίτσενερ σπούδασε εκεί και στη Βασιλική Στρατιωτική Ακαδημία του Γούλγουιτς. Γαλλόφιλος και ανήσυχος να δει δράση, κατατάχθηκε σε μία νοσοκομειακή μονάδα του Γαλλικού Στρατού κατά τον Γαλλοπρωσικό Πόλεμο. Ο πατέρας του τον πήρε ξανά στην Αγγλία όταν προσεβλήθη από πνευμονία μετά από την ανύψωσή του με ένα αερόστατο προκειμένου να παρακολουθήσει το Στρατό του Λίγηρα σε δράση. Κατετάγη στο Βασιλικό Μηχανικό στις 4 Ιανουαρίου 1871. Η θητεία του στη Γαλλία είχε παραβιάσει τη βρετανική ουδετερότητα και γι΄ αυτό υπέστη επίπληξη από τον Πρίγκηπα Γεώργιο, Δούκα του Καίμπριτζ, Αρχιστράτηγο του Βρετανικού Στρατού. Υπηρέτησε στην Παλαιστίνη, την Αίγυπτο και την Κύπρο ως γεωδαίτης, έμαθε την Αραβική γλώσσα και προετοίμασε λεπτομερείς τοπογραφικούς χάρτες των περιοχών αυτών. Ο μικρότερος αδελφός του, ο αντιστράτηγος σερ Ουώλτερ Κίτσενερ (1858-1912), που ακολούθησε επίσης το στρατιωτικό επάγγελμα, διετέλεσε Κυβερνήτης των Βερμούδων από το 1908 έως το 1912. Σημειωτέον ότι όλα τα άρρενα αδέλφια Κίτσενερ ακολούθησαν το επάγγελμα του στρατιωτικού.
Αποστολή στην Παλαιστίνη
Το 1874, στην ηλικία των 24 ετών, ο Κίτσενερ επιφορτίστηκε από το Ίδρυμα Εξερεύνησης της Παλαιστίνης με μία εξερεύνηση – χαρτογράφηση των Αγίων Τόπων, αντικαθιστώντας τον Τσαρλς Τύργουιτ Ντραίηκ, ο οποίος είχε πεθάνει από ελονοσία. Ο Κίτσενερ, ο οποίος τότε ήταν αξιωματικός του Βασιλικού Μηχανικού, συνεργάστηκε με τον συνάδελφό του Κλωντ Ρ. Κόντερ του Βασιλικού Μηχανικού και μεταξύ του 1874 και του 1877 εξερεύνησαν τις σημερινές περιοχές του Ισραήλ, της Δυτικής Όχθης και της Γάζας, επιστρέφοντας μόνο για λίγο στην Αγγλία το 1875 μετά από μία επίθεση που δέχθηκαν από ντόπιους στη Σαφέντ της Γαλιλαίας.
Αίγυπτος, Σουδάν και Χαρτούμ
Ο ταγματάρχης Κίτσενερ υπηρέτησε ως αξιωματικός πληροφοριών στην Εκστρατεία του Νείλου το 1884-85. Ήταν παρών στο Αμπού Κλέα. Στα τέλη της δεκαετίας του 1880, φέροντας το βαθμό του Επίτιμου Συνταγματάρχη, υπήρξε κυβερνήτης των Περιοχών της Ερυθράς Θάλασσας (οι οποίες εκείνη την εποχή ήταν πρακτικά κάτι περισσότερο από το λιμάνι του Σουακίν). Τραυματίστηκε σοβαρά στη γνάθο κατά τη διάρκεια μίας αψιμαχίας και ανάρρωσε στην Αγγλία. Επίσης πήρε μέρος στη Μάχη του Τόσκι (1889). Έχοντας γίνει σιρντάρ (αρχιστράτηγος) του Αιγυπτιακού Στρατού το 1892 - με το βαθμό του ταξίαρχου και στη συνέχεια του υποστράτηγου του Βρετανικού Στρατού - οδήγησε το 1896 τις αγγλοαιγυπτιακές δυνάμεις προς τις πηγές του Νείλου, κατασκεύασε ένα σιδηρόδρομο για τη μεταφορά υλικών και προσωπικού και κατενίκησε τους Σουδανούς στη Μάχη του Ομντουρμάν στις 2 Σεπτεμβρίου του 1898, κοντά στο Χαρτούμ. Η δεύτερη θητεία του Κίτσενερ στο Σουδάν (1886–1899) τού απέφερε πανεθνική φήμη και έλαβε τους τίτλους του Υπασπιστή της Βασίλισσας Βικτωρίας και του Ταξιάρχη Ιππότη του Τάγματος του Λουτρού. Ωστόσο, αυτή η εκστρατεία θα κάνει γνωστή και τη σκληρότητά του, ένα στοιχείο της τακτικής του που έγινε καλά γνωστό μετά από τον Πόλεμο των Μπόερς. Μετά από τη νίκη του στη Μάχη του Ομντουρμάν, διέταξε την εκταφή και το διασκορπισμό των λειψάνων του Μαχντί. Είναι επίσης πολύ πιθανό ότι ο Κίτσενερ απέτρεψε έναν πόλεμο μεταξύ του Ηνωμένου Βασιλείου και της Γαλλίας, όταν αντιμετώπισε με πυγμή αλλά χωρίς βία τη γαλλική στρατιωτική αποστολή υπό τον ταγματάρχη Μαρσάν, η οποία σκόπευε να διεκδικήσει τη Φασόντα, στο επεισόδιο που έμεινε γνωστό ως Επεισόδιο της Φασόντα.
Ινδία και Αίγυπτος
Ο Κίτσενερ χρίστηκε Κόμης Κίτσενερ του Χαρτούμ και του Μπρουμ της Κομητείας του Κεντ στις 29 Ιουνίου 1914. Το περίεργο ήταν ότι προβλέφθηκε η δυνατότητα μεταβίβασης του τίτλου του στον αδελφό του ή στον ανηψιό του, καθώς ο Κίτσενερ ήταν άγαμος και δεν είχε παιδιά. Τελικώς τον διαδέχθηκε ο μεγαλύτερος αδελφός του, ο απόστρατος συνταγματάρχης Χένρυ Κίτσενερ (1846–1937), 2ος Κόμης του Κίτσενερ.
1915
Ο Κίτσενερ προειδοποίησε τους Γάλλους τον Ιανουάριο του 1915 ότι το Δυτικό Μέτωπο ήταν μία πολιορκούμενη γραμμή που δεν μπορούσε να διαρρηχθεί, αν και αυτό αποτελούσε θέμα συζητήσεων του Υπουργικού Συμβουλίου σχετικά με αμφίβιες αποβάσεις στις ακτές της Βαλτικής ή της Βόρειας Θάλασσας ή στην Τουρκία. Σε μία προσπάθεια ανεύρεσης τρόπου ανακούφισης της πίεσης στο Δυτικό Μέτωπο, ο Κίτσενερ πρότεινε μία εισβολή στην Αλεξανδρέττα με στρατεύματα της Αυστραλίας και της Νέας Ζηλανδίας(ANZAC, του Νέου Βρετανικού Στρατού και με στρατεύματα από την Ινδία. Η Αλεξανδρέττα ήταν μία περιοχή με μεγάλο πληθυσμό χριστιανών και ήταν το στρατηγικό κέντρο του σιδηροδρομικού δικτύου της Οθωμανικής Αυτοκρατορίας — η κατάληψη της θα έκοβε την Αυτοκρατορία στα δύο. Ωστόσο, τελικά πείστηκε να υποστηρίξει την καταστροφική εκστρατεία του Ουίνστον Τσώρτσιλ στην Καλλίπολη το 1915–1916. (Η ευθύνη του Τσώρτσιλ για την αποτυχία αυτής της εκστρατείας αμφισβητείται· για περισσότερες πληροφορίες βλέπε το βιβλίο του Ντέηβιντ Φρόμκιν Η ειρήνη που θα σταματούσε κάθε ειρήνη). Αυτή η αποτυχία, σε συνδυασμό με την Κρίση των Οβίδων το 1915 - υπό το βάρος και της επίθεσης του τύπου που ενορχήστρωσε ο Σερ Τζων Φρεντς – επέφερε βαρύ πλήγμα στο πολιτικό κύρος του Κίτσενερ· ο Κίτσενερ ήταν τόσο δημοφιλής στο κοινό, που ο Άσκουιθ τον χρησιμοποίησε και στη νέα κυβέρνηση συνασπισμού, ωστόσο η ευθύνη για τα πυρομαχικά αποδόθηκε σε ένα νέο υπουργείο υπό τον Ντέιβιντ Λόιντ Τζορτζ.
Τζων Στιούαρτ του Μπονκίλ
Οικογένεια
Ο Σερ Τζων Στιούαρτ νυμφεύτηκε την Μαργαρίτα του Μπονκίλ, κόρη και διάδοχο του Σερ Αλεξάντερ του Μπονκίλ. Μετά τον γάμο του άλλαξε τα πατρικά του σύμβολα προσθέτοντας μια μαύρη λωρίδα με τρεις πόρπες. Μαζί της απέκτησε τα τέκνα:
Μπελ-Ιλ-αν-Μερ
right|thumb|300px|Τοπογραφικός χάρτης του Μπελ Ιλ αν Μερ.
Κατηγορία:Νησιά της Γαλλίας Κατηγορία:Γεωγραφία του Μορμπιάν
Η Αλεπού και το Κυνηγόσκυλο
Ανάπτυξη
Η παραγωγή της ταινίας ξεκίνησε την Άνοιξη του 1977. Η ταινία αποτέλεσε σημείο καμπής για το στούντιο: οι «Disney's Nine Old Men» του Ουώλτ Ντίσνεϋ έκαναν τον αρχικό σχεδιασμό των κινουμένων σχεδίων, αλλά μέχρι το τέλος της παραγωγής, μια νεότερη ομάδα σχεδιαστών συμπλήρωσε τη διαδικασία. Ο Βόλφγκανγκ Ράιτερμαν ήταν ο παραγωγός και προασπίστηκε το να μείνουν πιστοί στο μυθιστόρημα, ενώ ο Λάρι Κλέμονς ήταν ο επικεφαλής της ομάδας που έγραφε την ιστορία. Οι Φρανκ Τόμας, Όλι Τζόνστον και Κλίφ Νόρντμπεργκ έκαναν πάρα πολλά στην αρχική ανάπτυξη των βασικών χαρακτήρων.
Μεσιέ 60
Μετρήσεις απόστασης
Η μέση απόσταση του Μεσιέ 60 με βάση τις μετρήσεις είναι 68 εκατομμύρια έτη φωτός (21 Mpc). Μετρήσεις με βάση τους Κηφείδες δείχνουν μία απόσταση μεταξύ 20 και 27 Mpc (65 με 88 εκατομμύρια έτη φωτός) ενώ ο υπερκαινοφανής αστέρας τύπου Ια έδειξε μία απόσταση 26,8 Mpc (85 MLy). Μετρήσεις με βάση άλλες μεθόδους δείχνουν μία απόσταση μεταξύ 14 και 19 Mpc (45 με 62 MLy).
Αυξίνη
Οι συνθετικές αυξίνες χρησιμοποιούνται ευρύτατα στη γεωργία, για παράδειγμα για τη ριζοβολία μοσχευμάτων, την αύξηση ανθοφορίας και τη παρεμπόδιση βλάστησης οφθαλμών κονδύλων και βολβών. Επίσης, χρησιμοποιούνται ευρύτατα ως ζιζανιοκτόνα, όπως το 2,4-D.
Ιστορία
Μέχρι πρόσφατα η μόνη οδός βιοσύνθεση του ΙΑΑ θεωρούταν αυτή που είχε ως πρόδρομο μόριο την τρυπτοφάνη. Όμως, με διαθέσιμες μεθόδους σήμανσης με σταθερά ραδιοϊσότοπα, έχει βρεθεί ότι υπάρχουν και άλλες βιοσυνθετικές οδοί, από άλλα πρόδρομα μόρια.
Γουίλ Χάτσερ
Επαγγελματική σταδιοδρομία
Στις 8 Οκτωβρίου 2015, υπέγραψε σύμβαση με την πρώην ομάδα του, τον ΠΑΟΚ.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σούτινγκ γκαρντ Κατηγορία:Πόιντ γκαρντ Κατηγορία:Καλαθοσφαιριστές Ντράγκονς Ρέντορφ Κατηγορία:Καλαθοσφαιριστές γερμανικών συλλόγων Κατηγορία:Καλαθοσφαιριστές ΚΣΟ Σιμπίου Κατηγορία:Καλαθοσφαιριστές ρουμανικών συλλόγων Κατηγορία:Καλαθοσφαιριστές ΜΚ Ντέτσιν Κατηγορία:Καλαθοσφαιριστές τσεχικών συλλόγων Κατηγορία:Καλαθοσφαιριστές Κεραυνού Στροβόλου Κατηγορία:Καλαθοσφαιριστές κυπριακών συλλόγων Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές ΣΤΜ Λε Αβρ Κατηγορία:Καλαθοσφαιριστές γαλλικών συλλόγων Κατηγορία:Καλαθοσφαιριστές Σπιρού Σαρλεουά Κατηγορία:Καλαθοσφαιριστές βελγικών συλλόγων Κατηγορία:Καλαθοσφαιριστές Παρτιζάν Βελιγραδίου Κατηγορία:Καλαθοσφαιριστές σερβικών συλλόγων Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές Ντίναμο Σάσαρι Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Περιστερίου
Χάραλντ της Δανίας
Εξωτερικοί σύνδεσμοι
Κατηγορία:Οίκος του Γκλύξμπουργκ Κατηγορία:Πρίγκιπες της Δανίας
Άνταμ Μπρόντι
Ο Άνταμ Τζάρεντ Μπρόντι (Adam Jared Brody, 15 Δεκεμβρίου 1979) είναι Αμερικανός ηθοποιός. Ξεκίνησε την καριέρα του το 1995 υποδυόμενος ένα β' ρόλο στη σειρά Οικογένεια Γκίλμορ (Gilmore Girls). Έγινε γνωστός με το ρόλο του στη σειρά California Teens (The O.C., 2003-2007). Έχει εμφανιστεί σε αρκετές ταινίες όπως Mr. & Mrs. Smith (2005), Thank You for Smoking (2005), Ανάμεσα σε Τρεις Γυναίκες (In the Land of Women, 2007), Το Σώμα που Σκοτώνει (Jennifer's Body, 2009), Οι Μπάτσοι της Συμφοράς (Cop Out, 2010) και Scream 4 (2011).
Νέοι Επιβάτες
Ιστορικά στοιχεία
Μέχρι και την Απελευθέρωση της Μακεδονίας το 1912 η περιοχή που καταλαμβάνει σήμερα ο Δήμος Θερμαϊκού ήταν φέουδο ενός Τούρκου πασά και ονομαζόταν Μπαχτσέ Τσιφλίκ (bahçe çiflik, στα τουρκικά). Ο νέος οικισμός των Επιβατιανών προσφύγων δημιουργήθηκε στην περιοχή που βρισκόταν το θερινό σπίτι του πασά (στην ίδια τοποθεσία είναι κτισμένος σήμερα ο ναός της Οσίας Παρασκευής της Επιβατινής, Πολιούχου της κωμοπόλεως). Σ' εκείνη την τοποθεσία εγκαταστάθηκαν το 1923, μετά τη Ανταλλαγή πληθυσμών, 159 προσφυγικές οικογένειες (631 άτομα), όλες προερχόμενες από τους από την κωμόπολη Επιβάτες, προαστίου της Κωνσταντινούπολης, και έδωσαν και το όνομα Νέοι Επιβάτες, αν και δεν έπαψε ποτέ να είναι σε χρήση και η δεύτερη ονομασία Μπαξέ Τσιφλίκι, τόσο από τους Επιβατιανούς όσο και από τους παλιούς Θεσσαλονικείς. Οι Νέοι Επιβάτες ήδη από το 1928 αποτελούσαν πόλο έλξης παραθέρισης των Θεσσαλονικέων. Σ' αυτό βοηθούσε πάρα πολύ το ότι οι πρόσφυγες φρόντισαν να κάνουν αμέσως μετά την εγκατάστασή τους, έναν ξύλινο λιμένα, και η τακτική συγκοινωνία με καραβάκια (Από τους Ν. Επιβάτες κατά τον μεσοπόλεμο ξεκινούσαν καθημερινά 5 καράβια).
Πολ ΜακΚάρτνεϊ
1980-Σήμερα
Κατά τη διάρκεια της σόλο σταδιοδρομίας του, ο πρώην Beatle συνεργάστηκε με πολλούς σημαντικούς μουσικούς, όπως οι Στίβι Γουόντερ, Μάικλ Τζάκσον, Έρικ Στιούαρτ, και Έλβις Κοστέλο. Επίσης, ασχολήθηκε με πολλά είδη μουσικής πέραν της ροκ και της ποπ, συμπεριλαμβανομένης και της κλασικής μουσικής. Μάλιστα έχει κυκλοφορήσει τέσσερα άλμπουμ κλασικής μουσικής: Paul McCartney's Liverpool Oratorio (1991), Standing Stone (1997), Working Classical (1999) και Ecce Cor Meum (2006).
Βερενίκη η τρωγλοδυτική
Η Βερενίκη ή επίσης γνωστή ως Μπαράνις, είναι αρχαίο λιμάνι της Αιγύπτου, στη δυτική ακτή της Ερυθράς Θάλασσας. Βρίσκεται περίπου 825 χλμ. νότια του Σουέζ και 260 χλμ. ανατολικά του Ασουάν στην Άνω Αίγυπτο.
Οικοδομημένη στην κεφαλή του κόλπου Φαούλ, ήταν προστατευμένη στα βόρεια από την Ρας Μπανάς (Λεπτή Άκρη). Μια οροσειρά εκτείνεται κατά μήκος της αφρικανικής ακτής που χωρίζει τη Βερενίκη από την Κοιλάδα του Νείλου. Το ορυχεία σμαραγδιών της Ζαμπάρα και της Σακέτ είναι πολύ κοντά. Η Βερενίκη οικοδομήθηκε πάνω σε μια στενή λωρίδας ακτής ανάμεσα στους λόφους και την Ερυθρά Θάλασσα. Το λιμάνι της ήταν προστατευμένο από τους βορειοανατολικούς ανέμους χάρη στην Οφιώδη νήσο (Οφιώδης νήσος, Στράβων xvi. σ.  770 και Διόδωρος. iii. 39), η οποία ήταν πλούσια σε τοπάζια.
Η μεγάλη κάψα
Το 2011 η ταινία χαρακτηρίστηκε από τη Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Χιούστον Στιούαρτ Τσάμπερλεν
Ζωή
Το 1889 εγκαταστάθηκε στην Αυστρία. Το 1905 χώρισε από την πρώτη του γυναίκα, την Πρωσσίδα Άννα Χορστ. Το 1908 παντρεύτηκε την Εύα Βάγκνερ, κόρη του Ρίχαρντ Βάγκνερ και το 1909 εγκαταστάθηκε μόνιμα στο Μπαϊρόιτ, κοντά στο σπίτι του πεθερού του.
Έργο
Το σημαντικότερο έργο του Τσάμπερλεν είναι το βιβλίο Τα θεμέλια του 19ου αιώνα (Die Grundlagen des neunzehnten Jahrhunderts, που εκδόθηκε το 1889, όπου αποφαίνεται επί όλων των πεδίων της ανθρώπινης γνώσης της εποχής του.
Σε αυτό το έργο, όπως και ο Αρτύρ ντε Γκομπινώ (Arthur de Gobineau), τον οποίο θαύμαζε, ο Τσάμπερλεν εντοπίζει τη φυλή ως το κλειδί της ιστορίας και τη βάση του πολιτισμού. Υποστηρίζει πως η ερμηνεία του 19ου αιώνα, δηλαδή της εποχής του, είναι δυνατή μόνο με τη θεώρηση τριών βασικών κληροδοτημάτων της αρχαιότητας: Της ελληνικής φιλοσοφίας και τέχνης, του ρωμαϊκού νόμου και της προσωπικότητας του Χριστού. Από εκείνη την εποχή προέρχονται επίσης οι δύο «καθαρές φυλές» (Εβραίοι και Γερμανοί) και οι μιγάδες Λατίνοι της Μεσογείου, τους οποίους αποκαλεί «χάος λαών». Ο Τσάμπερλεν υποστηρίζει μια εθνικιστική και μυστικιστική ιδεολογία και εξελίσσει τις ιδέες του Αρτύρ ντε Γκομπινώ σχετικά με την πανίσχυρη αρία φυλή, με μια βασική όμως διαφορά: Ενώ ο Γκομπινώ υποστηρίζει ότι οι Άριοι ήταν ένα είδος τέλειας φυλής του παρελθόντος, ο Τσάμπερλεν την παρουσιάζει (όπως και ο Λίμπενφελς) ως ιδανικό του μέλλοντος, το οποίο πρέπει να πραγματοποιηθεί μέσω της ανάλογης καλλιέργειας.
Η ρατσιστική φιλοσοφία που εισήγαγε ο Τσάμπερλεν είχε τεράστια επιρροή στον τρόπο που το Τρίτο Ράιχ αντιμετώπισε τα νεότερα επιτεύγματα της επιστήμης. Ο ίδιος ξεκίνησε μια διαμάχη σχετικά με τη θεωρία της σχετικότητας, η οποία έφτασε σε τέτοια οξύτητα ώστε, κάτω από το ναζιστικό καθεστώς, οι επιθέσεις εναντίον της «εβραϊκής φυσικής» να φτάνουν την ένταση αυτών που είχαν ως στόχο την «εβραϊκή ψυχολογία». Για παράδειγμα, οι υποστηριζόμενοι από τους ναζί επιστήμονες, μεταξύ των οποίων δύο κάτοχοι βραβείων Νόμπελ, κατηγόρησαν τον Αϊνστάιν και τους Γερμανούς υποστηρικτές του ότι δημιούργησαν ένα μοντέλο αυθαίρετου τεχνητού σύμπαντος το οποίο ερχόταν σε αντίθεση με το φυσικό, τρισδιάστατο σύμπαν της «γερμανικής φυσικής».
Εξωτερικοί σύνδεσμοι
Κατηγορία:Βρετανοί συγγραφείς Κατηγορία:Βρετανοί φιλόσοφοι Κατηγορία:Φιλόσοφοι του 19ου αιώνα Κατηγορία:Φιλόσοφοι του 20ού αιώνα Κατηγορία:Επιστημονικός ρατσισμός Κατηγορία:Αντισημιτισμός